वे आगे कहते हैं, 'मेरी फिल्म में आजादी से हुए मोहभंग की भी कथा है। प्रधान सोचता है कि क्या इसी भ्रष्ट समाज के लिए उन्होंने गांधी के साथ लाठियां खाई थीं। यह एक आदर्शवादी के आदर्शों के टूटने की भी कहानी है। उसे एक छोटा मकसद मिलता है तो उसमें आई तब्दीली दिखाई पडती है। 'सारांश' ऐसी फिल्म है, जिसकी धडकन आज भी सुनाई पडती है। मैं उन मुद्दों को लेकर हमेशा से इतना ही स्पष्ट रहा। अपने ढोंगी समाज से न तो मुझे तब उम्मीद थी और न आज है। मेरी मां कहा करती थी कि तेरी रूह बूढी है। तू पैदा ही बूढा हुआ है। ताराचंद बडज़ात्या ने मुझ पर भरोसा किया था। उनके भरोसे को दर्शकों ने भी सराहा।'